EkBass/fiwiki-20250220-pages-articles huggingface dataset:
Ilkka Lähteenmäki

Ilkka Martti Hemminki Lähteenmäki (28. tammikuuta 1942 Helsinki – 11. toukokuuta 2022 Espoo) oli suomalainen laulaja ja viihdetaiteilija, joka tunnetaan Kivikasvot-lauluyhtyeen jäsenenä nimellä Ilkka Hemming. Hän esiintyi myös useissa televisionäytelmissä ja näytteli muun muassa Viktorin roolia elokuvassa Vääpeli Körmy ja kahtesti laukeava. Lähteenmäki oli koulutukseltaan valtiotieteiden maisteri. Hän työskenteli muun muassa Tukkukauppojen Oy:n tiedottajanaOtavan Iso Musiikkitietosanakirja 2, s. 595. Helsinki 1977. ISBN 951-1-04191-6 sekä mainostoimistoalalla. Lähteenmäki toimi myös kokoomuksen kunnallispoliitiikkona Lohjalla vuoteen 2020 asti. Lähteenmäki kuoli 80-vuotiaana lyhyen aikaa sairastettuaan. Hänet on haudattu Hietaniemen hautausmaalle Helsinkiin. == Albumit == * Kun tuuli nousee (1972), PSO. * Mitään vuodet ei voi (1999), Tatsia Musiikki. == Lähteet == == Aiheesta muualla == * Luokka:Suomalaiset laulajat Luokka:Lohjan kaupunginvaltuutetut Luokka:Kansallisen Kokoomuksen poliitikot Luokka:Vuonna 1942 syntyneet Luokka:Vuonna 2022 kuolleet
Jarawa

Jarawa on uhanalainen andamaanilaiskieli, jonka läheinen sukulaiskieli on önge. Sitä puhutaan Rutland-saarella sekä Keski- ja Etelä-Andamaanin saarella. Kielellä on 340 puhujaa. Jarawalla ei ole kirjakieltä. == Fonologia == === Vokaalit === Etinen Keskinen Takainen Suppea i u Puolisuppea ɪ Välinen e ə o Avoin a Lähde: === Konsonantit === Bilabiaali Dentaali Alveolaari Retrofleksi Palataali Velaari Faryngaali Klusiili aspiroimaton b d ɖ ɟ g aspiroitunut tʰ ʈʰ cʰ kʰ ~ kʰʷ Nasaali m n ɲ ŋ Frikatiivi ɸ ʃ ħ ~ ħʷ Tremulantti r Napsautusäänne ɽ Lateraali l Approksimantti w j Lähde: == Lähteet == Luokka:Intian kielet Luokka:Andamaanilaiset kielet Luokka:Andamaanien ja Nikobaarien kielet
Seestan kartano

Seestan kartano sijaitsee Nastolassa Ahtialan kylässä Kivijärven itärannalla. Kartano on ollut Ehrnrooth-suvun omistuksessa vuodesta 1791 lähtien. Kartanoon kuului 2000-luvun alussa noin 1 000 hehtaaria metsää ja 25–30 hehtaaria peltoa. Seestan kartanon on omistanut vuodesta 1997 Paul Ehrnrooth. Kartano muodostettiin Didrich von Essen vuonna 1662 lahjoitetusta Vanhalan tilasta ja Siestan tilasta, jotka yhdistettiin Seestan ratsutilaksi vuonna 1683. Georg Magnus Sprengtporten asui kartanossa 1782–1790 ja hänen paettuaan Venäjälle Anjalan liiton jälkimainingeissa kartanon osti pakkohuutokaupassa 1791 kenraali Carl Gustaf Ehrnrooth (1744–1817). Kartanon päärakennus on ollut nykyisellä paikallaan 1730-luvulta lähtien. G. R. Jürgensohnin suunnittelema uusklassinen päärakennus rakennettiin 1820-luvulla Kivijärven lahden perukkaan, ja empiretyylinen siipirakennus valmistui 1848. Kartanon talouspihalla sijaitsee kivinavetta (vanhimmat osat vuodelta 1836), vuonna 1900 valmistunut sikala sekä tiilinen tallirakennus vuodelta 1926. Kartanon puistoon liittyy myös laaja Kivijärven rannalla sijaitseva luonnonpuisto. Kartanon itäpuolella on 1900-luvun alkupuolelta peräisin olevia työväenasuntoja, metsävartijan asuinrakennus sekä sepän pajarakennus. Kartanon lähistöllä sijaitsee myös nykyisin päiväkotina toimiva Seestaan entinen koulu jonka kenraali Casimir Ehrnrooth rakennutti vuonna 1889. Kartanossa on harjoitettu myös pienimuotoista teollisuustoimintaa. Kaukas Oy:n omistama, vuonna 1904 perustettu Seestan rullatehdas toimi vuoteen 1935 saakka ja kartanon saha sekä Seestanjoen Kaarkoskessa sijainnut vesimylly olivat toiminnassa aina 1940-luvulle saakka. Museovirasto määritteli vuonna 2009 Seestan kartanon valtakunnallisesti merkittäväksi rakennetuksi kulttuuriympäristöksi. == Kartanon omistajia == * 1791–1848 kenraalimajuri Gustaf Adolf Ehrnrooth (1779–1848) * 1848–1903 kenraaliluutnantti Johan Casimir Ehrnrooth (1833–1913) * 1903–1935 vuorineuvos Georg Ehrnrooth (1866–1935) * 1981-1996 valtont.maisteri Carl Ehrnrooth * 1997– Paul Ehrnrooth (s. 1965) == Lähteet == * MARY Seestan kartano * Kartanokauppa on kulttuuriteko, Talouselämä 25.6.2002 ===Viitteet=== Luokka:Nastolan kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Salonkien aaveet

Salonkien aaveet: Varhaisin kauhuromantiikka Suomen kirjallisuudessa on kulttuurihistorioitsija Jukka Sarjalan kirja, joka käsittelee Suomen varhaista kauhukirjallisuutta. Sarjala tutkii myös kauhukirjallisuuden yhteyksiä tarinointiperinteisiin, kuten outoja tapauksia kuvanneisiin kertomuksiin. == Aiheesta muualla == * Markku Soikkelin arvostelu. * Kari Salminen: Aaveita ja aavistuksia. Turun sanomat 18.12.2007. Luokka:Vuoden 2007 kirjat Luokka:Suomalaiset tietokirjat Luokka:Kirjat kirjallisuudesta
Kupittaa Tournament

Kupittaa Tournament on Turun Miekkailijoiden vuodesta 1978 järjestämä Suomen suurin miekkailukilpailu. Kilpailu on vuodesta 2002 ollut kansainvälisen miekkailuliiton FIEn B-kategorian kilpailu ja osa satelliittiturnausta. Kupittaa Tournamentiin on sen historian aika osallistuneet muun muassa olympiavoittajat Johan Harmenberg ja Göran Flodström sekä maailmanmestarit Peter Barvestad ja Oksana Ermakova. == Lähteet == == Aiheesta muualla == * Kupittaa Tournament Luokka:Miekkailukilpailut Luokka:Turun urheilutapahtumat Luokka:Suomen miekkailu
Rehuseosvero

Rehuseosvero oli 1. heinäkuuta – 31. joulukuuta 1976 ja 1983–1988 käytössä ollut valmistevero, jota maksoivat rehuseosten valmistajat ja maahantuojat. Rehuseos tarkoitti kahdesta tai useammasta rehusta sekoittamalla valmistettua seosta. Rehu tarkoitti kaikkia myytävänä olevia aineita, jotka oli tarkoitettu käytettäväksi eläinten ruokana tai eläinten ruoan valmistus- ja lisäaineina.Rehu- ja lannoitelaki, 335/1968, 1 § Vuonna 1976 veroa ei tarvinnut suorittaa rehuseoksista, joita käytettiin yksinomaan tarhaturkiseläinten ja kalojen ruokintaan. Veron suuruus vuonna 1976 oli neljä penniä kilolta.Laki rehuseosten valmisteverosta, 569/1976 Vuosina 1983–1988 verottomia olivat tarhaturkiseläinten, porojen, broilerien, lemmikkieläinten ja kalojen ruokintaan käytettävät rehuseokset.Valtioneuvoston päätös 423/1983 Rehuseosveron, samoin kuin muidenkin valmisteverojen, määräämisestä, maksuunpanosta ja kannosta huolehti tullilaitos. Verotuksen toimitti sen tullipiirin piiritullikamari, jonka alueella valmistuspaikka oli.Valmisteverotuslaki, 558/1974, 3–4 § Varhaisempi rehuvero oli margariinivalmisteista ja rehuaineista suoritettava vero, jota kannettiin vuosina 1934–1942. Veroa maksettiin muun muassa öljykakuista, öljykakkujauhoista, soijarouheista, vehnä- ja ruisleseistä, vehnä- ja ruisjauhoista sekä maissista. Veron määrä oli 1934 kymmenen penniä kilolta. Veron maksoi Suomessa valmistetuista tuotteista valmistaja ja ulkomailta tuoduista tuotteista maahantuoja. Vero maksettiin lääninrahastoon ja tuontitavaroista tullimaksujen yhteydessä tullikamariin.Laki 191/1934 ==Lähteet== Luokka:Historialliset verot
Ruut Kiiski

Ruut Kiiski (s. 1984) on suomalainen kapellimestari. Kiiski on johtanut muun muassa Radion sinfoniaorkesteria, Turun filharmonista orkesteria, Malmön sinfoniaorkesteria ja Orchestre national des Pays de la Loirea. Tammikuussa 2022 hän debytoi kapellimestarina Norlannin oopperassa, Uumajassa. Monipuolisena muusikkona ja lauluinstrumentin kanssa pitkään työskennelleenä Kiiski viihtyy parhaiten oopperamusiikin parissa, mutta hänen vahvuuksiinsa kuuluu myös kiinnostus uuteen musiikkiin. Kiiskin töistä mainittakoonkin naissäveltäjien nykyooppera- ja -oratorioteokset. Vuonna 2017 hän johti ensiesitykset Pauliina Isomäen oratoriosta Vuorisaarna (Turun filharmoninen orkesteri) sekä Riikka Talvitien poikkeuksellisesta radio-oopperasta Kylmän maan kuningatar (Radion sinfoniaorkesteri). Samana vuonna hän toimi myös Leif Segerstamin assistenttina Turun musiikkijuhlien Die Kalewainen in Pochjola -oopperaproduktiossa. Ruut Kiiski on valmistunut kapellimestariksi Tukholman kuninkaallisesta musiikkikorkeakoulusta vuonna 2015. Hän on aikaisemmin valmistunut Sibelius-Akatemiasta kirkkomuusikoksi ja kuoronjohtajaksi. Kiiski on kehittänyt osaamistaan osallistumalla kansainvälisille mestarikursseille muun muassa Valeri Gergijevin (Turku, 2016) ja Herbert Blomstedtin (Tukholma, 2015) johdolla. Ruut Kiiski aloitti viisivuotiaana viuluopinnot Luoteis- Uudenmaan musiikkiopistossa mutta siirtyi pian viulusta pianoon. Espoon musiikkiopistossa hän opiskeli myös yhtyelaulua Uli Korhosen ja Pasi Hyökin johdolla ja lauloi pitkään Pasi Hyökin johtamassa EMO Ensemble -kamarikuorossa. Kiiski valmistui Sibelius-Akatemian kirkkomusiikin osastolta musiikin maisteriksi vuonna 2008 pääinstrumenttinaan musiikinjohto. Opettajinaan hänellä on ollut muun muassa Timo Nuoranne, Seppo Murto ja Hannu Norjanen. Kiiski jatkoi kuoronjohdon opintojaan Matti Hyökin johdolla. Syksyllä 2010 hän suoritti kuoronjohdon A-tutkinnon erinomaisin arvosanoin. Ennen kapellimestariopintojaan Kiiski johti Helsingissä muun muassa Akateemista Laulua ja Cantabile-kuoroa. Tukholmassa Kiiski opiskeli kapellimestariksi B. Tommy Anderssonin johdolla. Syyskuusta 2020 alkaen hän toimii Tampereen Filharmonisen Kuoron taiteellisena johtajanaTaiteellinen johto. Tampereen Filharmoninen Kuoro..Kiisken isä on sellisti Hannu Kiiski. ==Lähteet== Luokka:Suomalaiset kuoronjohtajat Luokka:Suomalaiset kirkkomuusikot Luokka:Suomalaiset kapellimestarit Luokka:Vuonna 1984 syntyneet Luokka:Elävät henkilöt
Kiialan kartano

Kiialan kartano () sijaitsee noin 3 kilometriä Porvoon keskustasta pohjoiseen. Kartanoon kuuluu nykyään 400 hehtaaria peltoa ja se on ollut 1920-luvulta saakka vuorineuvos Göran J. Ehrnroothin perheen hallussa. Kartano oli myös taiteilija Albert Edelfeltin syntymäkoti. Kiialan kartanon historia ulottuu keskiajalle ja se oli Stålarm-suvun kantatilana 1300-luvulta 1600-luvulle. Kartanon vuodelta 1796 peräisin olevan kaksikerroksisen puisen päärakennuksen rakennutti kenraali Carl Johan Adlercreutz. Alun perin rokokootyylinen päärakennus muutettiin 1830-luvulla empiretyyliseksi ja sen nykyinen ulkoasu on peräisin 1880-luvulta. Carl Axel Lewin perusti 1880-luvulla kartanoon viinatehtaan, jonka rakennukset toimivat nykyisin juhla- ja kokoustiloina. Kartanoon johtaa Porvoon suunnalta pitkä puukujanne. Kiialan kartano oli 2000-luvun alussa Suomen suurin sokerijuurikkaan viljelijä ja siellä kasvatetaan myös heinää hevosia varten. == Lähteet == * Valtakunnallisesti merkittävät kulttuurihistorialliset ympäristöt 1993 -luettelo: Porvoonjokilaakson kulttuurimaisema == Aiheesta muualla == * Kiialan kartanon sivut Luokka:Porvoon kartanot Luokka:Porvoon nähtävyydet Luokka:Suomen 1700-luvulla rakennetut rakennukset ja rakennelmat
Leppäkosken kartano

Leppäkosken kartano sijaitsee Hämeessä Janakkalassa Leppäkosken kylässä. Kartanon historia alkaa 1500-luvulta, jolloin sen omisti lainlukija Knuutti Antinpoika. Kartanon päärakennus rakennettiin alun perin yksikerroksisena 1800-luvun alussa. Sen yhteyteen rakennettiin vuosina 1854–1855 symmetriset sivurakennukset ja vuonna 1873 itse päärakennusta jatkettiin kaksikerroksisena. Kartanopihan pohjoispuolella sijaitsevat talousrakennukset. Kartanon puisto on peräisin 1800-luvun alkupuolelta. Kartanon alueella on myös Leppäkosken yli johtava puusilta. Uno Cygnaeus syntyi Leppäkosken kartanossa 1810. Vuonna 1857 syntyi kartanon sivurakennuksessa Ida Aalberg, jonka isä Antti Ahlberg oli kartanossa renkinä ja myöhemmin ratamestarina Leppäkoskella. == Lähteet == * Valtakunnallisesti merkittävät kulttuurihistorialliset ympäristöt 1993 -luettelo: Leppäkosken kartano ja kulttuurimaisema Luokka:Janakkalan rakennukset ja rakennelmat Luokka:Suomen kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Ivantejevka

Ivantejevka () on kaupunki Moskovan alueella Venäjällä. Se sijaitsee Kljazmaan laskevan Utša-joen rannalla 41 kilometriä Moskovasta koilliseen. Kaupungin läpi kulkee Jaroslavlin rautatieltä Bolševosta Frjazinoon haarautuva sivurata (Ivantejevakan asema). Asukkaita on 57 100 henkeä (vuonna 2010). Vuonna 1586 mainitaan Vantejevon kylä, jonka nimeksi myöhemmin vakiintui Ivantejevka. Paikkakunnalla sijaitsi Venäjän ensimmäinen paperitehdas. 1800-luvulla puoliväliin mennessä syntyi puuvillakehräämö, kirjoituspaperi- ja tapettitehdas. Vuonna 1873 perustettiin värjäämö, joka vuonna 1926 muutettiin trikootehtaaksi. Vuosina 1929–1930 taajaman läpi rakennettiin Bolševon ja Frjazinon välinen rautatie, ja vuonna 1931 avattiin pellavakehräämö. Vuonna 1936 Ivantejevkan taajamasta tuli kaupunki. Kuva:Ivanteyevka city administration.jpg|Kaupungin hallintorakennus. Kuva:Ivanteyevka Palace of Culture.jpg|Kulttuuritalo. Kuva:Ivanteevka02.jpg|Smolenskin jumaläidin ikonin mukaan nimetty ortodoksikirkko. ==Lähteet== * ==Aiheesta muualla== Luokka:Moskovan alueen kaupungit
Gender-related Development Index

Gender-related Development Index (GDI) () on Yhdistyneiden kansakuntien elintasoa eri maissa mittaava indeksi. Se on yksi UNDP:n Human development raportissa käyttämästä viidestä indikaattorista. GDI vertailee sukupuolten välistä tasa-arvoa seuraavilla elämänalueilla, pitkä ja terve elämä, tietämys ja kohtuullinen elintaso.Jari Lanki, kehitysmaatutkimuksen johdantojakson luento 4, nettilinkki luentodioihin, viitattu 21 lokakuuta 2008 ==Lähteet== Luokka:Yhdistyneet kansakunnat
Pekka Lehti

Pekka Veli Lehti (s. 23. tammikuuta 1965 Joensuu) on suomalainen basisti, säveltäjä ja tuottaja. == Ura == Pekka Lehti aloitti ammattiuransa 1983 J. Karjalainen & Mustat Lasit -yhtyeessä. Värttinä-yhtyeeseen hän liittyi 1991 Tom Nymanin varamieheksi. Hänestä tuli Värttinän vakituinen jäsen 1992. Hän vaikutti yhtyeessä basistina, säveltäjänä ja sovittajana vuoteen 2002 saakka. Pekka Lehti perusti vuonna 2000 Aito Records -levymerkin ja julkaisi ensimmäisen oman albuminsa Outo voima. Myöhemmin hän on julkaissut omalla nimellään albumin Sohjo vuonna 2003 sekä kokoonpanolla Lepistö&Lehti; albumin Helsinki 2008. Hän on vaikuttanut mm. kokoonpanoissa Pekka Lehti & Outo voima, ZetaBoo ja The J.P.'s. Tällä hetkellä hän toimii aktiivisesti yhtyeissä Dalindeo ja Lepistö&Lehti.; Pekka Lehti esiintyy yli kuudellakymmenellä äänitteellä. Hän on viime vuosina tehnyt paljon elokuvamusiikkia. == Yksityiselämä == Pekka Lehden puoliso on toimittaja Baba Lybeck. Vuonna 2020 Lehti ja puoliso Baba Lybeck sairastuivat koronavirukseen. Lehti joutui viikoksi sairaalahoitoon ja kärsi yli kahden viikon ajan rajuista oireista. Lehti sekä Lybeck ovat sittemmin parantuneet. == Diskografia == *Lepistö & Lehti Radio Moskova 2011 *Lepistö & Lehti Helsinki 2008 *Pekka Lehti & Outo voima Sohjo 2003 *Pekka Lehti Outo voima 2000 == Tuotannot == *Senni Eskelinen & Stringpurée Band 2008 *Lepistö&Lehti; Helsinki 2008 *Riikka Timonen Käenkukuntayöt 2008 *Korpi Ensemble Puu 2006 *Markku Lepistö Polku 2006 *Jouko Kyhälä Saalas 2005 *Tarujen Saari Sota kirottu 2004 *Pekka Lehti & Outo voima Sohjo 2003 *Sari Kaasinen Reissunainen 2002 *Korpi Ensemble Korpi Ensemble cd- single 2002 *Markku Lepistö Silta 2002 *Värttinä 6.12. (Live in Helsinki) 2001 *Pekka Lehti Outo voima 2000 == Elokuvamusiikki == *Musiikki Maarit Lallin ja Anu Kuivalaisen elokuvaan Saaren vangit 2000 *Musiikki Markku Heikkisen elokuvaan Pilkkijä 2003 *Musiikki Markku Heikkisen elokuvaan Iltatähti 2004 *Musiikki Markku Heikkisen elokuvaan Laskettu aika 2009 *Musiikki Markku Heikkisen elokuvaan Ukko ja akka 2010 *Musiikki Markku Heikkisen elokuvaan Perukka 2013 *Musiikki Jarmo Lampelan elokuvaan Kilimanjaro 2013 *Musiikki Jarmo Lampelan elokuvaan Alma De Sant Pere 2016 *Musiikki Albina Griniuten elokuvaan Paradise Gowns 2016 ==Lähteet== ==Aiheesta muualla== * Luokka:Suomalaiset basistit Luokka:Suomalaiset elokuvasäveltäjät Luokka:Suomalaiset musiikkituottajat Luokka:Vuonna 1965 syntyneet Luokka:Elävät henkilöt
Nikolai Larionov

Nikolai Jevgenjevitš Larionov (, s. 19. helmikuuta 1957 Olhava, Neuvostoliitto) on venäläinen entinen jalkapalloilija. Puolustajana tai keskikentällä pelannut Larionov edusti suurimman osan urastaan pietarilaista Zenitiä, jonka kapteenina hän myös lopulta toimi. Hän voitti joukkueessa Neuvostoliiton-mestaruuden vuonna 1984.Nikolai Larionov Sbornaja Rossii po futbolu Viitattu 21.10.2008. Uransa loppupuolella Larionov pelasi ulkomailla Ruotsissa ja Suomessa.Nikolay Larionov National Football Teams. Viitattu 21.10.2008.Gennadi Judin kom till GBK för att stanna Norraposten. Viitattu 21.10.2008. Neuvostoliiton maajoukkueessa Larionov teki ensiesiintymisensä 23. maaliskuuta 1983 ystävyysottelussa Ranskaa vastaan. Pelaamassaan 19 maaottelussa hän teki kaksi maalia, joista toisen EM-karsintaottelussa Portugalia vastaan vuonna 1983. Hän kuului joukkueen kokoonpanoon vuoden 1986 MM-kilpailuissa, joissa hän pelasi alkulohkon otteluissa Ranskaa ja Unkaria vastaan.FIFA Player Statistics FIFA. Viitattu 21.10.2008. Pelaajauransa jälkeen Larionov on toiminut valmentajana Zenitin juniorikoulussa sekä apuvalmentajana seuran edustusjoukkueessa. == Lähteet == Luokka:Neuvostoliittolaiset jalkapalloilijat Luokka:Venäläiset jalkapalloilijat Luokka:Vuonna 1957 syntyneet Luokka:Elävät henkilöt
Ai-tšam

Ai-tšam on kieli, jota puhutaan Guizhoussa Kiinassa. Se kuuluu thailaisten kielten kamsuikieliin. Vaihtoehtoiset nimet kielelle ovat jiamuhua, jinhua ja atsam. Ai-tšamin kielessä on peräti 11 toonia. == Lähteet == Luokka:Kiinan kielet Luokka:Thailaiset kielet
Costa Crociere

thumb| Costa Serena vuonna 2008 Costa Crociere S.p.A () on italialainen risteily-yhtiö, joka on perustettu vuonna 1854. Yhtiö siirtyi kokonaan risteilytoimintaan 31. maaliskuuta 1948; sitä ennen se oli toiminut rahtiliikenteessä. Costa Crocieren kotisatama sijaitsee Savonassa Pohjois- Italiassa. Yhtiö vaihtoi kotisataman sinne vuonna 2005, mikä on lisännyt turistien määrää kaupungissa. Costa Crociere on Euroopan suurin risteily-yhtiö 14 aluksellaan. Kaikki alukset on sisustettu italialaisella tyylillä. Laivoilla on voimassa pukeutumissäännöt. Yhtiön toiminta-alueeseen kuuluvat Välimeri, Pohjois-Eurooppa, Karibia, Intian valtameri, Lähi-itä, Kaakkois- Aasia ja Etelä-Amerikka. Costa Crociere kuuluu maailman suurimpaan risteilyvarustamoon Carnival Corporation & PLC:hen. ==Nykyinen laivasto== * Costa Classica (1991) * Costa neoRomantica (1993) * Costa Victoria (1996) * Costa neoRiviera (1999) * Costa Atlantica (2000) * Costa Mediterranea (2003) * Costa Fortuna (2003) * Costa Magica (2004) * Costa Serena (2007) * Costa Luminosa (2009) * Costa Pacifica (2009) * Costa Deliziosa (2010) * Costa Favolosa (2011) * Costa Fascinosa (2012) * Costa Diadema (2014) (lippulaiva) * Costa Smeralda (2019) * Costa Firenze (2020) * Costa Toscana (2021) ==Tulevat alukset== * Costa Celebration 2014 – siirretään Iberocrucerosilta *Costa Smeralda 2019 (Meyer Turku) ==Entiset alukset== * Andrea C (1948–1981) * Anna C (1948–1971) * Amerikanis (vuokralla 1980–1984) * Angelina Lauro (vuokralla 1978–1979) * Bianca C (1959–1961) * Carla C / Carla Costa (1967–1985, 1986–1992) * Columbus C (1981–1984) * Costa Allegra (1990–2012) * Costa Marina (1988–2011) * Costa Concordia (2006–2012) * Costa Europa (2002–2010) * Costa Playa / Joy Wave (1995–1998, 1999–2000) * Costa Tropicale (2001–2005) * Costa Riviera (1981–2002) * Danae (1979–1992) * Daphne (1979–1997) * Enrico C / Enrico Costa (1965–1994) (aiemmin Provence (1951)) * Eugenio C / Eugenio Costa (1966–1996) * Flavia (1968–1982) * Frederico C (1958–1983) * Franca C (1952–1977) * Fulvia (1969–1970) * Giovanna C (1947–1953) * Italia (1974–1983 ) * Luisa C (1947–1951) * Maria C (1947–1953) * Costa Voyager (2011–2013) ==Suomessa käyneet alukset== * Costa Marina * Costa Classica * Costa Victoria * Costa Atlantica * Costa Mediterranea * Costa Magica * Costa Luminosa * Costa Deliziosa * Costa Pacifica * Costa Fortuna * Costa Voyager ==Aiheesta muualla== * Costa Crocieren viralliset kotisivut * Costa Crocieren suomenkieliset kotisivut * Laivojen vertailutaulukko englanniksi *
End of Love

End of Love on Anna Abreun debyyttialbumin ensimmäinen single sekä samalla hänen ensimmäinen singlensä. Se sai ensisoittonsa NRJ-radiokanavalla 26. kesäkuuta 2007 ja se julkaistiin digitaalisesti samana päivänä. Kappaleesta muodostui yksi loppukesän soitetuimmista kappaleista. Kappaleen on säveltänyt ja sanoittanut Teemu Brunila. ==Kappaleet== # ==Musiikkivideo== Kappaleen musiikkivideo kuvattiin Abreun toisessa kotikaupungissa Sintrassa Portugalissa. Videossa hän laulaa ja kävelee rannalla sekä säveltää videokappaletta "poikaystävänsä" kanssa. Musiikkivideon on ohjannut Jaakko Manninen. ==Listasijoitukset== Suomen virallisella latauslistalla se oli parhaimmillaan sijalla 1. Singlelistalla se sai parhaan sijoituksensa sen ensimmäisellä viikolla. {|class="wikitable" Lista Paras sijoitus Suomen virallinen singlelista 8 Suomen virallinen latauslista 1 == Lähteet == Luokka:Anna Abreun kappaleet Luokka:Vuoden 2007 kappaleet Luokka:Rauli Eskolinin tuottamat kappaleet
Andamaanilaiset kielet

Andamaanilaiset kielet on kielikunta, johon kuuluvat Andamaanien alkuperäiskansojen kielet. Suurin osa niistä on kuitenkin hävinnyt, ja viimeistenkin puhujamäärät lasketaan yhteensä sadoissa. Useimmista hävinneistä kielistä on jäänyt vain sanaluetteloita ja monista ei mitään. Kielet voidaan jakaa kahteen ryhmään, Isojen-Andamaanien kieliin (Great Andamanese) ja Pienten-Andamaanien kieliin. Näitä on pidetty joskus myös eri kielikuntina, sillä yhteistä perussanastoa on kovin vähän. Kielikunta jaetaan edelleen kahteen tai kolmeen alaluokkaan. Vaihteluväli johtuu siitä, että sentinelin kieltä ei ole luokiteltu. * Isojen-Andamaanien kielet ** Eteläinen *** bale (kuollut) *** bea (kuollut) ** Keski *** kede (kuollut) *** kol (kuollut) *** juwoi (kuollut) *** putšikwar (ilmeisesti kuollut) ** Pohjoinen *** tšari (kuollut) *** kora (kuollut) *** jeru (kuollut tai kuolemassa) *** bo (kuollut) * Pienten-Andamaanien kielet ** önge (96 puhujaa vuonna 1997) ** jarawa (300 puhujaa vuonna 2001) * Sentinel (mahdollisesti, yhteisö eristäytynyt, joten kieltä ei ole voitu tutkia, puhujien määrä 50–250) == Lähteet == Luokka:Andamaanien ja Nikobaarien kielet *
Bale

Balen kieli (tunnettu myös nimillä Akar-Bale, Balwa) on kuollut eteläinen Isojen-Andamaanien kieli, jota puhuttiin aiemmin Ritchien saaristossa sekä Havelockin ja Neillin saarilla Andamaaneilla Intiassa. Kiellä ei ollut tunnettua kirjallista standardia. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Bea (kieli)

Bean tai Aka-Bean kieli on kuollut Isojen-Andamaanien kielten eteläiseen haaraan kuulunut kieli, jota puhuttiin Etelä-Andamanin saaren pohjois- ja länsirannalla Andamaaneilla Intiassa. Kielellä ei ollut kirjallista standardia. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Bryan Dattilo

Bryan Ronald Dattilo (s. 29. heinäkuuta 1971 Kankakee, Illinois, Yhdysvallat) on yhdysvaltalainen näyttelijä. Hän on näytellyt vuodesta 1993 lähtien Päivien viemää -sarjassa Lucas Robertsia. Hän on tehnyt pieniä sivurooleissa eri tv- sarjoissa, kuten CSI: New Yorkissa. Dattilolla on poika Gabe. == Lähteet == Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
Beaglensalmi

thumb|Beaglensalmi. Beaglensalmi eli Beaglen kanaali sijaitsee Etelä-Amerikan Tulimaassa mantereen eteläkärjessä. Se erottaa toisistaan Tulimaan pääsaaren Isla Grande de Tierra del Fuegon pienemmistä saarista, joiden nimet ovat Nueva, Picton, Navarino, Hoste, Londonderry ja Stewart Islands. Salmen itäosa on osa Chilen ja Argentiinan välistä rajaa, länsiosa kuuluu kokonaan Chilelle. Salmi on noin 240 kilometriä pitkä ja kapeimmasta kohdastaan vain viisi kilometriä leveä. Salmen pohjoisrannalla sijaitsee maailman eteläisin kaupunki Ushuaia. Kanaali on nimetty alueen kartoitustyössä käytetyn HMS Beagle -laivan mukaan. Laivan tunnetuin matkustaja oli Charles Darwin. Luokka:Argentiinan ja Chilen raja Luokka:Salmet
Erich Adickes

Erich Adickes (1866–1928) oli saksalainen filosofi, joka oli professorina Tübingenissä vuodesta 1904. Adickes ansioitui julkaisemalla mallikelpoisia painoksia Kantin teoksista ja Kantin jälkeenjääneitä käsikirjoituksia. Hän oli Ernst Haeckelin vastustaja ja kirjoitti teoksessaan Kant contra Haecke: "En usko persoonalliseen maailman ulkopuoliseen jumalaan yhtään enempää kuin hän, en siihen että hän on luonut maailman, enkä ruumiista erilliseen aineettomaan sieluun." Adickes oli Tübinger Burschenschaft Derendingian jäsen.Kratsch, Werner (Hrsg.): Das Verbindungswesen in Tübingen, Tübingen 1977, S. 69. ==Lähteet== Luokka:Saksalaiset filosofit Luokka:Saksalaiset professorit Luokka:Vuonna 1866 syntyneet Luokka:Vuonna 1928 kuolleet
Kokkolan Talviharmonikka

Kokkolan Talviharmonikka on vuonna 1998 aloittanut musiikkifestivaali Kokkolassa, joka järjestetään yleensä helmikuun loppupuolella. Viikon mittainen festivaali pyrkii tuomaan esille monimuotoista musiikkia, jossa harmonikka on mukana instrumenttina tavalla tai toisella. Kokkolan Talviharmonikka sai Finland Festivals -statuksen vuonna 2006, kun se järjestettiin kahdeksatta kertaa. Tapahtuman taiteellisena johtajana on toiminut sen alusta asti harmonikkataiteilija Raimo Vertainen. Vuonna 2007 festivaali keräsi noin 3 000 kävijää. Vuonna 2010 festivaalin teemana oli Toivo Kärki. Muun ohessa järjestettiin yhteistyössä Kokkolan Kaupunginteatterin kanssa konsertti "Lauluni aiheet" Kärjen ja Reino Helismaan keskeisestä tuotannosta. Laulusolistina oli vuoden 1997 Tangokuningas Matti Korkiala, säestäjänä harmonikalla tai bandoneonilla Sari Viinikainen. == Lähteet == == Aiheesta muualla == *Kokkolan Talviharmonikka -festivaalin sivusto Luokka:Harmonikka Talviharmonikka Luokka:Musiikkifestivaalit Suomessa
Franz Karl Achard

Franz Karl Achard (28. huhtikuuta 1753 Berliini, Preussi – 20. huhtikuuta 1821 Kunern) oli saksalainen kemisti ja fyysikko, joka tunnetaan juurikassokerin valmistuksen keksijänä. Hän perusti vuonna 1801 Sleesian Kunerniin ensimmäisen tehtaan, jossa valmistettiin sokerijuurikkaista sokeria. ==Lähteet== Luokka:Saksalaiset kemistit Luokka:Vuonna 1753 syntyneet Luokka:Vuonna 1821 kuolleet
Luciana Souza

Luciana Souza (s. 14. kesäkuuta 1966) on brasilialainen laulaja ja säveltäjä. Hän on kotoisin São Paulosta ja hän valmistui Berkleen musiikkiopistosta Yhdysvalloissa. Tämän jälkeen hän suoritti maisterin tutkinnon New England Conservatoryn konservatoriossa. == Diskografia == *An Answer to Your Silence *The Poems of Elizabeth Bishop and Other Songs (2000, Elizabeth Bishopin runoja) *La Pasión Según San Marcos by Osvaldo Golijov (2001) *Brazilian Duos (2001) *North and South (2003) *Neruda (2004) *Duos II (2005) *Shadow Dance (2005) *The New Bossa Nova (2007) *Oceana by Osvaldo Golijov (2007) *Songs for Soprano and Orchestra *LAGQ Brazil (2007) == Aiheesta muualla == *Kappale ”Muita Bobeira” Souzan levyltä Duos II on kuunneltavissa Windows Vistan musiikkinäytteissä. *Luciana Souzan kotisivut Luokka:Bossa nova -laulajat Luokka:Brasilialaiset jazzlaulajat Luokka:Brasilialaiset säveltäjät Luokka:Vuonna 1966 syntyneet Luokka:Elävät henkilöt
Kede

Keden tai Aka-Keden kieli oli Isojen-Andamaanien kielten pohjoiseen ryhmään kuuluva kieli, jota puhuttiin Keski-Andamanin saaren keskiosissa Andamaaneilla Intiassa. Kielellä ei ollut tunnettua kirjallista standardia. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Kol (kieli)

Kolin tai Aka-Kolin kieli oli Isojen-Andamaanien kielten keskeiseen ryhmään kuuluva kieli, jota puhuttiin Keski-Andamanin saaren kaakkoisosassa Andamaaneilla Intiassa. Kielellä ei ollut tunnettua kirjallista standardia. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Juwoi

Juwoin tai Oko-Juwoin kieli oli keskisiin isojen-andamaanien kieliin kuuluva kieli, jota puhuttiin Keski-Andamanin saaren lounaisosissa Andamaaneilla Intiassa. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Kolme oppisuuntaa

Kolme oppisuuntaa (三式 sānshì) ovat kiinalaisten metafyysisten oppien huipentuma, koska niiden taitaminen edellyttää kiinalaisen kosmologian keskeisten teorioiden hallitsemisen käytännön työssä. Kolme oppisuuntaa ovat: *Taiyishenshu (太乙神數 tàiyǐshénshù, "Pohjantähden hengen laskeminen") *Qimendunjia (奇門遁甲 qíméndùnjiǎ, "ihmeet [ja] ovet kätkevät jian") *Liuren (六壬 liùrén, "kuusi reniä") Taiyi edustaa lähinnä taivaan toimintaa (天元 tiānyuán). Qimen edustaa lähinnä maan toimintaa (地元 dìyuán). Liuren edustaa lähinnä ihmisen toimintaa (人元 rényuán). Oppisuuntien vaatima oppineisuuden taso merkitsi sitä, että vain harvat korkeasti koulutetut oppineet, virkamiehet ja upseeriston jäsenet pystyivät käyttämään niitä ammattimaisesti. Kolme oppisuuntaa olivat alun perin osa sotastrategista osaamista. Vasta vuodesta 2005 lähtien oppisuuntien opetusta on ollut tarjolla lännessä. Erityisesti qimen on pitkälle koulutetun fengshui- ammattilaisen työkalu. ==Katso myös== * Viisi oppia Luokka:Kiinalainen kosmologia Luokka:Kiinalainen sodankäynti Luokka:Kiinalaiset ennusmenetelmät Luokka:Pragmatismi
Rolf de Maré

thumb|Rolf de Maré Rolf de Maré (1888–1964) oli ruotsalainen taiteenkeräilijä ja balettiseurue Ballet Suédois'n luoja. de Marén äidinpuoleinen suku oli Ruotsin rikkaimpia, joten hänellä oli varallisuutta taiteenkeräilyyn ja balettiseurueen ylläpitoon. Hänen äitinsä oli taiteilija Ellen Roosval von Hallwyl ja hänen isoäitinsä oli taiteenkerääjä Wilhelmina von Hallwyl. Hänen isänsä oli diplomaatti Henrik de Maré ja isäpuolensa taidehistorioitsija Johnny Roosval, joka toimi pojan kotiopettajana. de Maré vietti suuren osan nuoruuttaan Berliinissä, jossa hänen isänsä oli sotilasattaseana sekä Sveitsissä ja Ranskassa tuberkuloosiparantoloissa. Hän matkusti laajalle matkalle Aasiaan ensimmäisen kerran 1911-1912. de Marén ystävä ja myöhemmin rakastettu, taidemaalari Nils Dardel auttoi de Maréta taiteenkeräilyssä 1912 lähtien ja oli myös balettiseurueen lavastaja. He matkustelivat yhdessä laajasti ympäri maailmaa 1914-1917. Dardel esitteli hänelle 1918 tanssija Jean Börlinin (1893—1930), josta tuli de Marén rakastettu, balettiseurueen ensitanssija ja pääkoreografi. Vuonna 1920 oikeistolehdissä alkanut loanheittokampan sai de Marén lähtemään balettiryhmänsä kanssa Pariisiin, jossa hän asui loppuelämänsä. Hän keräsi tanssiaiheisen arkiston ja tanssiin liittyvien esineiden kokoelman, joka avautui 1933 maailman ensimmäisenä tanssimuseona ja tutkimuslaitoksena Les Archives Internationales de la Danse. Osan kokoelmasta hän lahjoitti myöhemmin Ranskan valtiolle, ja se sijoitettiin Pariisin oopperan museoon ja kirjastoon. Omaa balettiseuruettaan ja Euroopan ulkopuolista tanssia koskevan aineiston hän lahjoitti kotimaahansa ja perusti 1952 Tukholmaan Dansmuseetin, jolle hän myös testamenttasi koko omaisuutensa. Hän lahjoitti kokoelmastaan taidetta myös Moderna museetille. ==Lähteet== *Jukka O. Miettinen, Tukholmassa tasa-arvokysymys on muistettu tanssimaailmassakin, Helsingin Sanomat 21.10.2008 s. C2 *Dansmuseet ===Viitteet=== ==Kirjallisuutta== *Erik Näslund: Rolf de Maré, konstsamlare, balettledare, museiskapare, Langenskjöld, 2008 *Pascale De Groote: Ballets Suédois, Studies in Performing Arts and Film 4, University of Ghent, Belgium, Academia Press, 2002 Luokka:Taiteen keräilijät Luokka:Ruotsalaiset kulttuurielämän vaikuttajat Luokka:Vuonna 1888 syntyneet Luokka:Vuonna 1964 kuolleet
Bon kieli

Bon tai aka-bon kieli oli pohjoisiin isojen-andamaanien kieliin kuuluva kieli, jota puhuttiin Intiassa Andamaanien saaristossa Pohjois-Andamanin saarella ja North Reef Islandilla. Andamaanien kielten arvioidaan olleen lähtöisin Afrikasta. Osaa niistä arvioidaan puhutun 70 000 vuoden ajan.BBC: Last speaker of ancient language of Bo dies in India Bon kielen viimeinen puhuja Boa Sr kuoli tammikuussa 2010. Muutamaa kuukautta ennen aka-bon kielen sammumista kuoli viimeinen koran kielen puhuja.The Hindu: Andamanese tribes, languages die == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Koran kieli

Koran tai Aka-Koran kieli oli keskisiin isojen-andamaanien kieliin kuuluva kieli, jota puhuttiin Pohjois-Andamanin saarella ja Smith Islandilla Andamaaneilla Intiassa. Kielen viimeinen puhuja kuoli marraskuussa 2009.The Hindu: Andamanese tribes, languages die Seuraavan vuoden alussa kuoli samalla seudulla viimeinen bon kielen puhuja. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Bun B

Bernard Freeman (s. 19. maaliskuuta 1973), tunnettu paremmin taiteilijanimellään Bun B, on yhdysvaltalainen rap-artisti. Hän on tunnettu hip hop-ryhmä UGK:n entisenä jäsenenä. == Ura == Bun B aloitti uransa Pimp C:n kanssa perustamalla yhtyeen nimeltä UGK 1980-luvun lopulla. Vuonna 1992 UGK sai sopimuksen Jive Recordsin kanssa. UGK:n Debyyttialbumi Too Hard To Swallow” nousi heti listoille. Seuraava yhtä hyvin menestyvä albumi oli Jay-Z:n Big Pimpin'-mukana Kun Pimp C joutui vankilaan vuonna 2003 Bun B vieraili muiden räppäreiden albumeilla ja julkaisi mixtapen nimeltä Legends. Bun B:n Albumi Trill ilmestyi vuonna 2005 ja se nousi 1. sijalle American Billboard 200 chart and number one on the Top R&B;/Hip Hop Albums chartissa. Hänen toinen sooloalbuminsa II Trill ilmestyi toukokuussa 2008. Albumilla on "Angel in the Sky" -niminen kappale, joka on omistettu Pimp C:lle. Bun julkaisi kolmannen sooloalbuminsa Trill OG:n 3. elokuuta 2010. Albumi sijoittui ilmestymisviikollaan Billboard 200 -listan sijalle 4. Albumilta julkaistiin singlet "Countin' Money", "Trillionaire", "Just Like That" ja "Put It Down". Bun B esiintyi Suomessa elokuussa 2011. Bun B julkaisee vuonna 2012 "Keep It Trill IVEver" albumin. == Yksityiselämä == Bun B on naimisissa vaimonsa Queenien, kanssa. Heidän perheeseensä kuuluu myös kaksi lasta Queenien entisestä avioliitosta.Toinen lapsista on Hip-Hop artisti Young B ==Diskografia== ===Soolo albumit=== Albumi Informaatio Trill *Julkaistu: 13. syyskuuta 2006 II Trill *Julkaistu: 20. toukokuuta 2008 Trill OG *Julkaistu: 3. elokuuta 2010 ===Singlet=== Vuosi Single Listasijoitus Albumilta U.S. U.S. R&B; U.S. Rap 2005 "Draped Up" (mukana Lil Keke) — 45 — Trill 2006 "Git It" (mukana Ying Yang Twins) 101 109 22 Trill ja U.S.A. Still United 2006 "Get Throwed" (mukana Jay-Z, Pimp C, Z-Ro & Young Jeezy) — 49 24 Trill 2008 "That's Gangsta" (mukana Sean Kingston) 122 45 16 II Trill "You're Everything" (mukana Rick Ross, David Banner, 8Ball & MJG) — 59 — 2010 "Countin' Money" (mukana Yo Gotti & Gucci Mane) — — — Trill OG "Trillionaire" (mukana T-Pain) — 77 — "Just Like That" (mukana Young Jeezy) — — — "Put It Down" (mukana Drake) — 81 — == Lähteet == == Aiheesta muualla == * Artistin viralliset kotisivut * Bun B AllMusic -sivustolla Luokka:Yhdysvaltalaiset hip hop -artistit Luokka:Vuonna 1973 syntyneet Luokka:Elävät henkilöt
Tšari

Tšarin tai Aka-Carin kieli oli pohjoisiin Isojen-Andamaanien kieliin kuulunut kieli, jota puhuttiin Pohjois-Andamanin saarella ja pienemmillä lähisaarilla Andamaaneilla Intiassa. Kielellä ei ollut tunnettua kirjallista standardia. == Lähteet == Luokka:Aasian kuolleet kielet Luokka:Andamaanilaiset kielet Luokka:Andamaanien ja Nikobaarien kielet
Jake Thomas

Jake Thomas (s. 30. tammikuuta 1990 Knoxville, Tennessee, Yhdysvallat) on yhdysvaltalainen näyttelijä. Hänellä on häntä vanhemmat veli ja sisko. == Lapsuus == Hänen isänsä on näyttelijä että myös kirjoittaja ja äitinsä on myöskin näyttelijä. Vanhempiensa myötä hän sai kuuluuisuutta jo nuorena, ja näytteli monissa tv-mainoksissa jo ennen varsinaista uraansa. == Ura == Uransa hän aloitti TV-sarjoilla, ja seuraavana vuonna hän oli mukana ensimmäisessä elokuvassa. Hänet tunnetaan muun muassa elokuvista A.I. – Tekoäly, The Cell, Eddien suuri saariseikkailu ja Lizzie McGuire Popstar sekä televisiosarjoista Lizzie McGuire, Ilman johtolankaa, Kolmas kivi auringosta ja Teho-osasto. == Lähteet == === Viitteet === == Aiheesta muualla == * * Thomasin kotisivut Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Aitomahongit

Aitomahongit (Swietenia) on mahonkikasveihin (Meliaceae) heimoon kuuluva trooppinen puusuku, johon kuuluu kolme lajia. Lajit kasvavat luontaisina Karibialla, Väli-Amerikassa ja Etelä-Amerikassa. Mahongeista saadaan hyvin kovaa, kestävää ja arvostettua mahonkia. Puuntuotannollisesti tärkeimmät lajit ovat karibianmahonki ja hondurasinmahonki. Nykyään mahongin sijasta kaupoissa myydään usein mahongin nimellä Khaya-suvun puista, erityisesti bassaminkaijamahongista saatua puutavaraa. == Suojelu == Kaikki kolme mahonkilajia ovat CITES-listattuja. Amerikasta tulevan mahongin kauppa on tiukassa valvonnassa, mutta Kaakkois-Aasiasta tulevan viljellyn puutavaran rajoitukset ovat höllempiä. Kansainväliset luonnonsuojelujärjestöt kuten Greenpeace, Maan ystävät ja Rainforest action network haluavat että mahonkilajien tuhoutuminen ja harvinaistuminen saadaan pysäytettyä tiukoilla rajoituksilla. == Lajit == * Karibianaitomahonki (Swietenia mahagoni) Kasvaa eteläisessä Floridassa, Kuubassa, Jamaikalla ja Haitilla. IUCN-luokituksen mukaan erittäin uhanalainen laji. * Amerikanaitomahonki (Swietenia macrophylla) Kasvaa Väli-Amerikassa ja Etelä-Amerikassa Boliviaan saakka. IUCN-luokituksen mukaan vaarantunut laji. * Meksikonaitomahonki (Swietenia humilis) Kasvaa Väli-Amerikan ja Meksikon Tyynen valtameren puoleisella alueella. IUCN-luokituksen mukaan vaarantunut laji. == Lähteet == == Aiheesta muualla == * Finto: Kassu – Kasvien suomenkieliset nimet: Swietenia * Suomen Lajitietokeskus: Aitomahongit – Swietenia *
Lick It Up – A Millennium Tribute to Kiss

Lick It Up – A Millennium Tribute to Kiss on vuonna 2008 julkaistu tribuuttialbumi, joka on omistettu yhdysvaltalaiselle hard rock -yhtye Kissille. Albumi on osa Millennium Tribute -tribuuttilevysarjaa. == Kappaleet == #Lick It Up (Ron Keel/Richard Kendrick) #Detroit Rock City (Joe Lynn Turner and the Slashtones) #Forever (Richard Kendrick) #I Love It Loud (Fran Gilbert) #Beth (Rose Reiter) #Shout It Out Loud (Kerri Kelli/Chuck Bonnet) #Heaven's On Fire (Teenage Rampage) #The Oath (Mind's Eye) #Shock Me (KISS Alive!) #Tears Are Falling (Kore Rozzik) #She (Snowblynd) #I Stole Your Love (Jason McMaster and SSIK) #Let's Put the X in Sex (Chuck Bonnet) #Black Diamond (Marko Pukkila/Derek LeFevre/Ryan Roxie) #New York Groove (Dead End Kids) #C'mon And Love Me (Andrew Santagata) #Deuce (Supermodel Autopsy) #Parasite (Katet) Luokka:Vuoden 2008 albumit Luokka:Hard rock -albumit Luokka:Tribuuttialbumit
Barry Nelson

Barry Nelson (aik. Robert Haakon Nielsen; 16. huhtikuuta 1917 San Francisco – 7. huhtikuuta 2007 Bucksin piirikunta, Pennsylvania) oli yhdysvaltalainen näyttelijä. Nelson syntyi vuonna 1917 San Franciscossa Kaliforniassa. Hän kasvoi Oaklandissa ja opiskeli Kalifornian yliopistossa Berkeleyssä. Nelson valmistui vuonna 1941 ja aloitti näyttelijänuransa. Nelson näytteli James Bondia vuonna 1954 valmistuneessa William H. Brownin ohjaamassa lyhytelokuvassa Casino Royale. Hän oli sittemmin ehdolla myös ensimmäiseksi pitkien elokuvien James Bondiksi, mutta rooliin valittiin Sean Connery. Lukuisten elokuvaroolien lisäksi Nelson esiintyi myös monissa televisio- ohjelmissa, kuten sarjoissa Alfred Hitchcock esittää, The Alfred Hitchcock Hour ja Dallas. Barry Nelson oli naimisissa kaksi kertaa. Hän kuoli 89-vuotiaana. ==Filmografia== * Pettävä varjo kummittelee (1941) * Väärin eletty vapaus (1941) * Don’t Talk (1942) * The Human Comedy (1943) * En lennä yksin (1943) * Casino Royale (1954) * Mary, Mary - vallaton vaimoni (1963) * Kiitorata (1970) * Petteri ja Tilta (1972) * The Shining – Hohto (1980) == Palkinnot == * Hollywood Walk of Fame, kategoria: televisio == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1917 syntyneet Luokka:Vuonna 2007 kuolleet
W.

W. on George W. Bushin elämään ja presidenttikausiin perustuva elämäkertaelokuva vuodelta 2008. Elokuvan tuotti ja ohjasi Oliver Stone, käsikirjoitti Stanley Weiser, ja sen pääosassa nähdään Josh Brolin. Kuvaukset alkoivat 12. toukokuuta 2008 Louisianassa, ja elokuva sai ensi-iltansa 17. lokakuuta 2008. The Motion Picture Association asetti elokuvalle ikärajaksi 13, mutta Suomessa ikäraja on K-7. ==Roolitus== * Josh Brolin – George W. Bush Christian Bale oli alun perin palkattu samaan rooliin, ja hän viettikin kuukausia työstäen rooliaan. Hän kuitenkin luopui roolista, koska hän ei ollut tyytyväinen ehostukseen. Valintansa jälkeen Brolinkin vietti kuukausia tutustuen Bushin puhetyyliin (bushismit), soitellen texasilaisiin hotelleihin ja jutellen vastaanotossa oleville ihmisille ja kuunnellen heidän korostustaan. Brolin tutustui myös Bushin kävelytapaan 10 vuoden aikana kuvattujen videonauhojen avulla. * Elizabeth Banks – Laura Bush * Thandie Newton – Condoleezza Rice * Jesse Bradford – Thatcher, Yalesta tuttu nuoruudentoveri * James Cromwell – George H. W. Bush * Richard Dreyfuss – Dick Cheney Stone oli kiinnostunut saamaan Robert Duvallin, mutta tämä kieltäytyi. * Scott Glenn – Donald Rumsfeld * Ellen Burstyn – Barbara Bush * Ioan Gruffudd – Tony Blair * Jason Ritter – Jeb Bush * Noah Wyle – Donald Evans * Jeffrey Wright – Colin Powell * Bruce McGill – George Tenet * Rob Corddry – Ari Fleischer * Toby Jones – Karl Rove * Dennis Boutsikaris – Paul Wolfowitz == Lähteet == ==Aiheesta muualla== * Virallinen kotisivu * * W. Rotten Tomatoes -sivustolla Luokka:Vuoden 2008 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Oliver Stonen ohjaamat elokuvat Luokka:Elokuvat vaaleista
Dardanit

Dardanit () olivat traakialais-illyrialainen heimo, joka asutti antiikin Makedonian pohjoispuolella sijainnutta Dardaniaa suunnilleen nykyisen Kosovon alueella. Dardanien kaupunkeja olivat muun muassa Ulpiana (nyk. Pristina), Naissus (Niš), Vicianum (Vučitrn) ja Scupi (Skopje). Heimon pääkaupunkina toimi Damastion. Dardanit olivat usein uhkana makedonialaisille, jotka joutuivatkin usein sotaan dardaneja vastaan. Makedonian kuningas Perseus teki onnistuneen sotaretken heitä vastaan vuonna 170 eaa. Ensimmäisellä vuosisadalla eaa. dardanit hyökkäsivät yhdessä scordiscien ja maedien kanssa Rooman Macedonian provinssiin. Roomalaiset kukistivat dardanit 6 jaa. ja vuonna 87 Dardania liitettiin Moesia superiorin provinssiin. Keisari Diocletianus erotti Dardanian Moesia superiorista noin vuonna 284 ja teki siitä erillisen Dardanian provinssin. == Lähteet == Luokka:Dardania
Paavo Helistö

Paavo Olavi Helistö (21. syyskuuta 1934 Kemi – 8. lokakuuta 2017 Helsinki) oli suomalainen radiotoimittaja, toimituspäällikkö, musiikkikirjailija ja musiikkikriitikko. == Koulutus == Helistö valmistui ylioppilaaksi Kajaanin Lyseosta 1953, minkä jälkeen hän opiskeli Helsingin yliopistossa kotimaista kirjallisuutta, musiikkitiedettä, suomen kieltä, kansatiedettä ja kansanrunoutta. Helistö suoritti klarinetinsoitossa Sibelius-Akatemian diplomin vuonna 1957 opettajanaan Sven Lavela ja valmistui filosofian maisteriksi vuonna 1961, gradun aiheenaan Eino Leinon sävelletyt runot. == Ura == Paavo Helistön työura Yleisradion musiikkiosastossa alkoi toimittajana vuosina 1957–1963. Vuodet 1963–1997 hän toimi musiikkitoimituksen toimituspäällikkönä ja jäi eläkkeelle 1998. Hän toimitti lukuisia musiikkiaiheisia radio-ohjelmia ja -dokumentteja. Helistö toimi musiikkiarvostelijana ja -avustajana muun muassa Suomen Sosialidemokraatissa (1973–1978) ja Ilkassa vuodesta 1977 alkaen. Hän on toiminut myös Kaustisen kansanmusiikkijuhlien organisaatiotehtävissä. Helistö on myös sanoittanut muutamia lauluja salanimellä Paul Holm. Niistä tunnetuin lienee Konsta Jylhän säveltämä "Konstan joululaulu". Vuonna 2000 Helistölle myönnettiin valtion journalistipalkinto.Toimittajille tunnustuksia. Opetusministeriö 15.5.2000. Viitattu 15.8.2014. == Kirjallinen tuotanto == Lukuisten radio-ohjelmien ja -dokumenttien lisäksi Helistö on kirjoittanut myös musiikkiaiheisia julkaisuja, kirjoja ja oppikirjoja. Ellen Urhon ja Erkki Pohjolan kanssa kirjoitettu Musiikki eilen ja tänään I–II sai valtion tiedonjulkistamispalkinnon vuonna 1974. * * * * * * * * == Lähteet == ==Aiheesta muualla== * Paavo Helistön muistokirjoitus Helsingin Sanomissa. Luokka:Suomalaiset musiikkikirjailijat Luokka:Suomalaiset musiikkikriitikot Luokka:Suomalaiset radiotoimittajat Luokka:Ylen toimittajat Luokka:Vuonna 1934 syntyneet Luokka:Vuonna 2017 kuolleet
Adriaan J. van Rossem

Adriaan J. van Rossem (1892–1949) oli yhdysvaltalainen lintutieteilijä, joka tutki etenkin Kalifornianlahden linnustoa.The Auk Van Rossem oli kuollessaan American Ornithologists' Unionin Pohjois-Amerikan lajilistan (Check-list of North American Birds) toimikunnan jäsen.JSTOR Hän oli myös AOU:n Lintujen luokittelu- ja nimistökomitean (Committee on Classification and Nomenclature) jäsen.AOL Van Rossem julkaisi kirjoituksen vuonna 1945 A Distributional Survey of the Birds of Sonora, Mexico. Van Rossem kuvaili ja nimesi kymmeniä lintujen alalajeja, muun muassa amerikanpääskyn (Petrochelidon pyrrhonota) alalajin minima ja aavikkosirkun (Amphispiza bilineata) alalajin tortugae.Zoonomen Birdzilla ITIS == Lähteet == Luokka:Yhdysvaltalaiset ornitologit Luokka:Vuonna 1892 syntyneet Luokka:Vuonna 1949 kuolleet
Vinyyli (albumi)

Vinyyli on 2. Maanantain vuonna 1996 julkaistu toinen studioalbumi. Albumin tunnetuimpia kappaleita ovat muun muassa "Jääkärin barbara", ja "Kännykkämies". ==Kappaleet== # # # # # # # # # # # # # ==Muuta== Albumi on klassikoksi muodostunut palkinto Matti Airaksisen Ylex-kanavan radio-ohjelman Parasta ennen "Mikä Hitti" -kilpailussa. Levyä on jaettu jo useamman vuoden ajan viikoittain. == Lähteet == Luokka:Vuoden 1996 albumit Luokka:2. Maanantain albumit
Pier Gerlofs Donia

Pier Gerlofs Donia (noin 1480 – 28. lokakuuta 1520) oli legendaarinen friisiläinen soturi, merirosvo ja kapinallinen. Hänet tunnetaan länsifriisinkielisellä lempinimellään Grutte Pier eli Suuri Pier (vanhalla friisillä Greate Pier, tai Lange Pier, ). Kertomusten mukaan hän oli poikkeuksellisen suurikokoinen ja voimakas. Grutte Pier oli maanviljelijä synnyinkylässään Kimswerdissä kunnes liittyi kylänsä hävityksen myötä merirosvoutta harjoittavien friisiläisten vapaustaistelijoiden joukkoon. Hän taisteli heidän johtajanaan aktiivisesti hollantilaisia ja burgundilaisia vastaan 1500-luvun alussa erityisesti Zuiderzeellä. Uransa suurimmassa taistelussa vuonna 1515 hän kaappasi 28 hollantilaista laivaa ja niiden mukana 400 miestä. == Lähteet == * ===Viitteet=== Luokka:Merirosvot ja kaapparit Luokka:Sotilaat Luokka:Alankomaalaiset henkilöt Luokka:1480-luvulla syntyneet Luokka:Vuonna 1520 kuolleet
Masauji Hachisuka

Masauji Hachisuka (15. helmikuuta 1903 Tokio – 14. toukokuuta 1953 Atami, Japani) oli japanilainen lintutieteilijä ja Hachisukan 18. markiisi. Hachisuka opiskeli eläintiedettä Cambridgen yliopistossa Englannissa ja oli oppiarvoltaan filosofian tohtori (1927). Hachisuka matkusti Islantiin 1925 ja 1927 Ernst Hartertin kanssa Pohjois-Amerikkaan. Hän matkusti myös Kongossa, Kiinassa ja Koreassa. Vuosina 1928–1929 hän tutki Filippiinien linnustoa ja kirjoitti Lontoossa kaksiosaisen teoksen The Birds of the Philippine Islands with notes on the Mammal Fauna. Osa 1. H.F. & G. Witherby, 326 High Holborn, London, W.C.1. 16. maaliskuuta 1931.The Auk Hachisuka avioitui 7. maaliskuuta 1939 Chiye Negaminen kanssa Los Angelesissa. Heidän tyttärensä opiskeli Yhdysvalloissa. Toisen maailmansodan jälkeen Hachisuka tutki Maskareenien linnustoa, josta hän julkaisi kirjan. Hachisuka kuvaili ja nimesi linnuista muun muassa mindanaonmedestäjän (Aethopyga primigenia).Zoonomen == Muita teoksia == * A comparative hand list of the birds of Japan and the British Isles. University Press. Cambridge. 1925. * A handbook of the birds of Iceland. Taylor & Francis. Lontoo. 1927. * Contributions to the birds of the Philippines. Ornithological Society of Japan. Tokio. 1929. * Le Sahara. Societé d'éditions géographiques, maritimes et coloniales. Pariisi. 1932.Open Library * The dodo and kindred birds; or the extinct birds of the Mascarene Islands. Lontoo. 1953.Artfact == Lähteet == * Lyhyt elämäkerta (Wiley InterScience) === Viitteet === Luokka:Japanilaiset ornitologit Luokka:Vuonna 1903 syntyneet Luokka:Vuonna 1953 kuolleet
Adam Hann-Byrd

Adam Hann-Byrd (s. 23. helmikuuta 1982) on yhdysvaltalainen näyttelijä. Hän tuli tunnetuksi 7-vuotiaan Fred Taten roolista Jodie Fosterin ohjaustyössä Pieni mies Tate (1991). Myöhemmin hän on esiintynyt muiden muassa elokuvissa Digger (1993), Jumanji (1995), Jäämyrsky (1997) ja Halloween H20 (1998). Hann- Byrd syntyi New Yorkissa ja valmistui vuonna 2004 Wesleyan Universitystä Connecticutissa. Roolistaan elokuvassa Pieni mies Tate hän sai lupaavimman nuoren tulokkaan Young Artist Awardin. == Aiheesta muualla == * Hann-Byrd, Adam Hann-Byrd, Adam Hann-Byrd, Adam